Document ID: 32007D0729

32007D0729
L 294/26
SLUŽBENI LIST EUROPSKE UNIJE
07.11.2007.
ODLUKA KOMISIJE
od 7. studenoga 2007.
o izmjeni direktiva Vijeća 64/432/EEZ, 90/539/EEZ, 92/35/EEZ, 92/119/EEZ, 93/53/EEZ, 95/70/EZ, 2000/75/EZ, 2001/89/EZ, 2002/60/EZ i odluka 2001/618/EZ i 2004/233/EZ u pogledu popisa nacionalnih referentnih laboratorija i državnih instituta
(priopćena pod brojem dokumenta C(2007) 5311)
(Tekst značajan za EGP)
(2007/729/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin članak 8., članak 9. stavak 2., članak 10. stavak 2. i drugi podstavak njezinog članka 16. stavka 1.,
uzimajući u obzir Direktivu Vijeća 90/539/EEZ od 15. listopada 1990. o uvjetima zdravlja životinja kojima se uređuje trgovina unutar Zajednice i uvoz iz trećih zemalja peradi i jaja za valenje (2), a posebno njezin članak 34.,
uzimajući u obzir Direktivu Vijeća 90/35/EEZ od 29. travnja 1992. o utvrđivanju mjera kontrole i mjera suzbijanja konjske kuge (3), a posebno njezin članak 18.,
uzimajući u obzir Direktivu Vijeća 92/119/EEZ od 17. prosinca 1992. o uvođenju općih mjera Zajednice za kontrolu određenih bolesti životinja i posebnih mjera koje se odnose na vezikularnu bolest svinja (4), a posebno njezin članak 24. stavak 2.,
uzimajući u obzir Direktivu Vijeća 93/53/EEZ od 24. lipnja 1993. o uvođenju minimalnih mjera Zajednice za suzbijanje određenih bolesti riba (5), a posebno drugi stavak njezinog članka 18.,
uzimajući u obzir Direktivu Vijeća 95/70/EZ od 22. prosinca 1995. o uvođenju minimalnih mjera Zajednice za suzbijanje određenih bolesti koje napadaju školjkaše (6), a posebno drugi stavak njezinog članka 9.,
uzimajući u obzir Direktivu Vijeća 2000/75/EZ od 20. studenoga 2000. o utvrđivanju posebnih odredaba za kontrolu i iskorjenjivanje bolesti plavog jezika (7), a posebno drugi stavak njezinog članka 19.,
uzimajući u obzir Direktivu Vijeća 2001/89/EZ od 23. listopada 2001. o mjerama Zajednice za kontrolu klasične svinjske kuge (8), a posebno njezin članak 25. stavak 2.,
uzimajući u obzir Direktivu Vijeća 2002/60/EZ od 27. lipnja 2002. o utvrđivanju posebnih odredaba za kontrolu afričke svinjske kuge i o izmjeni Direktive 92/119/EEZ koja se odnosi na Tješinsku bolest i afričku svinjsku kugu (9), a posebno njezin članak 26. stavak 1.,
uzimajući u obzir Direktivu Vijeća 2000/258/EZ od 20. ožujka 2000. o određivanju posebnog instituta odgovornog za utvrđivanje kriterija za standardizaciju seroloških testova u svrhu praćenja učinkovitosti cjepiva protiv bjesnoće (10), a posebno njezin članak 3.,
budući da:
(1)
Direktiva 64/432/EEZ izlaže popis državnih instituta i nacionalnih referentnih laboratorija odgovornih za službeno testiranje tuberkulina i reagensa, popis nacionalnih referentnih laboratorija za brucelozu goveda, kao i popis službenih instituta odgovornih za kalibraciju standardnog laboratorijskog radnog antigena s obzirom na službeni standardni serum EEZ (EI serum) koji nabavlja Državni veterinarski laboratorij za serume u Kopenhagenu, u pogledu enzootske leukoze goveda.
(2)
Direktiva 90/539/EEZ predviđa određivanje nacionalnih referentnih laboratorija država članica koji su odgovorni za usklađivanje dijagnostičkih postupaka i njihovu uporabu u odobrenim laboratorijima. U toj su Direktivi navedeni nacionalni referentni laboratoriji.
(3)
Direktiva 92/35/EEZ predviđa određivanje nacionalnih referentnih laboratorija država članica koji su odgovorni za usklađivanje standarda i dijagnostičkih postupaka i njihovu uporabu u odobrenim laboratorijima. U toj su Direktivi navedeni nacionalni referentni laboratoriji. Direktiva 92/35/EEZ navodi i referentni laboratorij Zajednice za konjsku kugu.
(4)
Direktiva 92/119/EEZ predviđa određivanje nacionalnih referentnih laboratorija država članica za svaku od bolesti koja se spominje u toj Direktivi. U toj je Direktivi naveden popis nacionalnih laboratorija za vezikularnu enterovirusnu bolest svinja.
(5)
Direktiva 93/53/EEZ predviđa određivanje nacionalnih referentnih laboratorija država članica za svaku od bolesti koje se spominju u toj Direktivi. U toj je Direktivi naveden popis nacionalnih laboratorija za bolesti riba.
(6)
Direktiva 95/70/EZ predviđa određivanje nacionalnih referentnih laboratorija država članica koji trebaju provoditi uzorkovanje i pretrage. U toj je Direktivi naveden popis nacionalnih referentnih laboratorija za bolesti školjkaša.
(7)
Direktiva 2000/75/EZ predviđa određivanje nacionalnih laboratorija država članica odgovornih za provođenje laboratorijskih pretraga. U toj je Direktivi naveden popis tih nacionalnih laboratorija.
(8)
Direktiva 2001/89/EZ predviđa da države članice trebaju osigurati da je nacionalni laboratorij odgovoran za standarde usklađivanja i dijagnostičke postupke. U toj je Direktivi naveden popis tih nacionalnih laboratorija.
(9)
Direktiva 2002/60/EZ predviđa da države članice trebaju osigurati da je nacionalni laboratorij odgovoran za standarde usklađivanja i dijagnostičke postupke. U toj je Direktivi naveden popis tih nacionalnih laboratorija.
(10)
Odluka Komisije 2001/618/EZ od 23. srpnja 2001. o dodatnim jamstvima u trgovini svinjama unutar Zajednice u pogledu bolesti Aujeszkoga, o kriterijima za prikupljanje informacija o ovoj bolesti i stavljanju izvan snage odluka 93/24/EEZ i 93/244/EEZ (11) utvrđuje popis instituta odgovornih za provjeru kakvoće metode ELISA u svakoj državi članici, a posebno za proizvodnju i standardizaciju nacionalnih referentnih seruma u skladu s referentnim serumima Zajednice. U toj je Odluci naveden taj popis.
(11)
Odluka Komisije 2004/233/EZ od 4. ožujka 2004. o odobravanju laboratorija za provjeru učinkovitosti cijepljenja protiv bjesnoće kod određenih domaćih mesojeda (12), utvrđuje popis odobrenih laboratorija u državama članicama na temelju nalaza testova učinkovitosti koje je dostavio Laboratorij AFSSA u Nancyu u Francuskoj koji je određen kao specifični institut odgovoran za utvrđivanje kriterija nužnih za standardizaciju seroloških pretraga radi sustavnog praćenja učinkovitosti cjepiva protiv bjesnoće.
(12)
Određene su države članice podnijele zahtjeve za promjenu pojedinosti u odnosu na njihove nacionalne referentne ili ovlaštene laboratorije navedene u tim direktivama i odlukama. Potrebno je promijeniti i pojedinosti koje se odnose na referentni laboratorij Zajednice za konjsku kugu.
(13)
Stoga direktive Vijeća 64/432/EEZ, 90/539/EEZ, 92/35/EEZ, 92/119/EEZ, 93/53/EEZ, 95/70/EZ, 2000/75/EZ, 2001/89/EZ, 2002/60/EZ i odluke 2001/618/EZ i 2004/233/EZ treba na odgovarajući način izmijeniti.
(14)
Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Direktive 64/432/EEZ, 90/539/EEZ, 92/35/EEZ, 92/119/EEZ, 93/53/EEZ, 95/70/EZ, 2000/75/EZ, 2001/89/EZ, 2002/60/EZ i odluke 2001/618/EZ i 2004/233/EZ mijenjaju se u skladu s Prilogom ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 7. studenoga 2007.

Labels: 7
0
18
6